
PREDSLOV

PRÍCHOD DOMOV

Je marec 2006 a ja prvýkrát letím na Havaj - na miesto, o ktorom som snívala a ktoré som túžila navštíviť už dvadsať rokov. V polovici cesty cez Tichý oceán som sa rozplakala, pretože som vedela, že sa vraciam domov. Nevedela som, čo ma čaká, len som vedela, že po prvý raz v živote budem "doma".

Keď som vystúpila z lietadla na túto posvätnú pôdu, obklopila ma jemná, vyživujúca  energia havajských ostrovov a vedela som, že tu je miesto, kde je bezpečné byť "mnou" - miesto, kde si môžem dovoliť ukázať, "Kto Som". Jedna časť mňa vždy chcela zostať skrytá, pretože sa necítila bezpečne.

Na druhý deň môjho výletu som vstúpila do vody v Honaunau a prvýkrát som sa stretla s mojou delfínovou rodinou. Nielenže som bola doma, ale tu na mňa čakala moja rodina.

Povedali mi: "Musíš sa sem presťahovať."

Povedala som: "Dobre, ale budem potrebovať zázrak."

Mala som veľmi málo peňazí, žiadny dom, ktorý by som mohla predať, a žiadne úspory.

V ten istý večer som šla na šamanský bubnovací kruh, kde ma delfíny vzali na Sírius, aby mi ukázali, odkiaľ pochádzam. (Táto cesta je teraz na meditačnom CD na mojej webovej stránke – v angl. jazyku, pozn.prekl.) Spomenula som skupine, že delfíny mi hovorili, aby som tu zostala žiť, a potom mi anjel v ľudskom odeve ponúkol polročné ubytovanie, kde môžem zostať ako hosť.

Tak sa začal môj Návrat domov.

Vrátila som sa do Santa Fe, všetko som predala a 6. 6. 2006 som sa presťahovala na Havaj.

Keď som sa ustálila v živote na Havaji, začala som svoju hypnoterapeutickú prácu, ktorú som nazvala "Hypnoterapia pre dušu", pretože zahŕňala spojenie klientov s ich Božským ja a duchovnou líniou. Pri všetkých cestách klientov sa mi vracali spomienky na Lemúriu.

Keď sa ich príbehy začali rozvíjať, bolo úplne jasné, že oni sú vracajúci sa Lemúrijčania a, že nastal čas, aby si spomenuli, Kým Boli/ Sú. Sú to ich príbehy, ktoré Vás pozývam, aby ste si vypočuli. Pohodlne sa usaďte a vychutnajte si ich. Kto vie? Možno sú to tiež aj Vaše príbehy. Najprv začnem stručným prehľadom objavov, spomienok a pamätí týchto jednotlivcov na Lemúriu.

Stručný prehľad starovekej Lemúrie

Ako dávni Lemúrijčania sme prišli na Zem z rôznych hviezdnych systémov, aby sme priniesli Čisté svetlo Lásky. Rozhodli sme sa prísť na Zem pokrytú prevažne vodou, pretože naše telá boli jemnejšie ako fyzické a bolo pre nás jednoduchšie vstúpiť do vodného prostredia ako na pevninu. Naše pozemské dobrodružstvo sme teda začali v nádherných oceánoch Matky Zeme, kde naše jemnohmotné telá mohli ľahšie zostať v spojení so Zdrojom. Žili sme v Celistvosti a Láske, stále napojení na Zlaté Svetlo Zdroja.

S našimi jemnohmotnými telami sme sa poháňali sústredením so zámerom. Nekráčali sme ťažkým krokom; s hladinou sme sa spájali jemným, voľným spôsobom. V súčasnosti, keď kráčame, ťažko našľapujeme na zem a každým krokom sa s ňou spájame. Vtedy to bolo skôr kĺzanie po zemi v nepretržitom plynulom pohybe, akoby sme sa stávali súčasťou povrchu.

Celá Lemúrijská civilizácia sa vyvinula z malej skupiny Bytostí, ktoré pomocou svojej mysle vytvárali všetko, čo potrebovali,  v neustálom prúdení foriem, ktoré sa neustále menili z jednej formy na druhú. Forma sa vyvinula z prachu Zeme a hviezdneho svetla vesmíru. Vytvorili sa z ničoho, v neustále sa vyvíjajúcom procese, keď prišli do tohto konkrétneho času a priestoru - časového okamihu, momentu v čase.

Toto sme boli my, Lemúrijčania - Láska, Krása a Milosť. Stáli sme v podstate nášho Bytia a Lásky, keď sme kráčali a pracovali spolu. Svetlo bolo vo všetkom, čo sme robili. Bolo to pre nás také prirodzené ako dýchanie. Dýchali sme Lásku. Dýchali sme ju spoločne. Prišli sme do našich kruhov a vdychovali sme Lásku a Svetlo do formy. Každým naším dychom sme vytvárali krásu. Všetci sme boli zlatou niťou spojení so Zdrojom a žili sme v harmónii a mieri so všetkými bytosťami a všetkými ríšami v neustálej telepatickej komunikácii so všetkými formami života.

Všetko, čo sme v Lemúrii pred Pádom robili, bolo v prospech celku. [Pád bol voľbou duše, ktorú sme urobili, aby sme sa odpojili od Zdroja a žili sami v hustote. Bol to zostup do skúsenosti ega, aby sa naše duše mohli vyvíjať prekonávaním výziev. Zahŕňalo to život v hustých telách - pre nás úplne novú skúsenosť. Bol to postupný proces, v ktorom sa naše telá stávali čoraz hustejšími a my sme zabudli, kým sme. Tento príbeh opisuje kapitola 17.] Predtým, ako sa to stalo, sme mali starostlivosť o všetko a vrátane všetkých rovnako. Našou jedinou túžbou bolo slúžiť druhým a pomáhať im plniť ich služby a túžby. Neexistovala žiadna myšlienka na súťaživosť, nedostatok alebo vzácnosť. Vytvorili sme všetko, čo sme potrebovali, a vždy bolo dosť pre každého.

V Lemúrii sme používali semienkové krištále na spoluvytváranie nášho sveta. Pomocou malého krištáľu sme sa dokázali napojiť na portál, kde sa dimenzie roztavili a fyzikálne zákony sa ohýbali a menili. Boli sme schopní vypestovať krištáľ do akejkoľvek veľkosti. Dokonca sme vytvárali merkaby, božské svetelné dopravné prostriedky, ktoré používajú vzostúpení majstri na spojenie a dosiahnutie tých, ktorí sú naladení na vyššie sféry. "Mer" znamená svetlo. "Ka" znamená Duch. "Ba" znamená Telo. Mer-

Ka-Ba znamená ducha/teleso obklopené protibežnými svetelnými poľami (kolesá v kolesách), špirálami energie ako v DNA, ktoré prenášajú ducha/teleso z jednej dimenzie do druhej. Sila v nich je nekonečná a obsahuje všetko vedomie vesmíru.

Zdrojová energia vychádzajúca z krištáľov generovala silu na manifestáciu fyzična, ale nefungovala tak, ako to máme v dvadsiatom prvom storočí. Bola úplne tichá, a predsa veľmi silná. Krištále sme používali na zosilnenie vlastného ducha, zámeru a toho, čo sme chceli vytvoriť - čokoľvek, dokonca aj budovu alebo mesto. Tieto krištále dokázali zhromaždiť ďaleko rozptýlené energie do súdržného celku, lúča alebo paprsku. Existovali obrovské generátory krištáľov veľké ako budova. Niektoré mali geometrické tvary, zatiaľ čo iné boli kupoly, ktoré zakrývali budovy.

Všetci si neustále pripomínali, ako veľmi sú milovaní. Celá spoločnosť bola založená na predpoklade Lásky. Ľudia boli zameraní na to, aby všetko robili pre Najvyššie Dobro Všetkých. Ich individuálnym cieľom a kolektívnym cieľom bola Láska.

V Lemúrii mal každý človek svoju prácu a zameranie. Spoločnosť bola podobná dnešnej pozemskej so špecializovanými oblasťami činností, ale každý pracoval pre dobro celku. Existovala sieť porozumenia - takmer ako technologická sieť -, ktorá bola základom miest ako neviditeľná mriežka so svetelnými líniami spájajúcimi každé miesto s celkom. Používala sa ako forma komunikácie medzi miestami, podobne ako my používame telefóny/ mobilné telefóny/iphony; to, čo však prebiehalo cez linky, bola Láska. Všetci telepaticky komunikovali so všetkými ostatnými o svojom účele alebo zameraní pomocou siete svetelných čiar ako laserov, ktoré prechádzali celým mestom. Línie niesli komunikáciu o Pravde, Svetle, Láske a o tom, ako sa všetci môžu navzájom podporovať a pomáhať si pri plnení svojich úloh. Bol to skutočne pocit jednej rodiny, jedného spoločenstva a jednej Lásky.

Vynáranie Lemúrijskych spomienok

Život v Lemúrii bol manželstvom Boha a človeka, fyzického vedomia tela, ja a Blaženosti/Jedinečnosti Bytia bez oddelenia medzi vedomím Boha a ja. To dnes na Zemi neplatí. Teraz potrebujeme nový jazyk, aby sme mohli hovoriť o tomto mieste nezištnosti, a teraz o ňom môžeme hovoriť len po kúskoch. Je to niečo, čo si dnes ľudia nevedia predstaviť.

Spomienky na Lemúriu sa teraz vynárajú na povrch, pretože sme sa ako spoločnosť veľmi vzdialili od toho, na čom skutočne záleží. Potrebujeme si pripomenúť našu Jednotu - všetci sú prepojení a každý má svoju zložitú úlohu a jedinečný dar, o ktorý sa môže podeliť. Všetci môžeme pracovať v harmónii, pričom každý z nás prispieva k celku. Keď dokážeme vytvárať Lásku, môžeme žiť Lásku, mier a celistvosť. Môžeme byť tvorcami využívajúcimi vedomé tvorenie s mužskými/ženskými energiami, aby sme sa vrátili do Jednoty, do centra Lásky, dávali svoje dary a žili zámery svojich duší. Ide o to, aby sme si navzájom pomáhali a nezištne sa starali jeden o druhého pre dobro väčšieho celku. Všetko je to o spojení - o spomienke na to, kto sme - Láska!

Niektorí jednotlivci, ktorí rozprávali svoje Lemúrijske príbehy, poznamenali, že keď sa teraz pozerajú na svoje životy, vidia, že vždy žili Lemúrijskym spôsobom. Keď boli deťmi, sledovali správy o vojne alebo videli, ako si ľudia navzájom ubližujú, a premýšľali, kde to prišli žiť a kto sú tí ľudia, ktorí si navzájom ubližujú. Niektorí vždy dokázali vidieť, čo ľudia potrebujú, a ak mohli, dali im to, alebo pomohli iným, aby sa to stalo, len preto, že mali tú potrebu. Niektorí vždy chceli spájať ľudí v spoločenstve, aby sa podelili o projekty, ako aj o radosť a Lásku. Ku všetkým deťom sa správali ako k svojim, ku všetkým starším ako k rodičom a ku všetkým ostatným ako k bratovi alebo sestre, najmä k zvieratám, rastlinám a vtákom - Všetci boli Jedna rodina, Všetci Jedna Láska, Kruh Lásky, vždy sa navzájom milovali a podporovali. Ich priatelia sú rovnakí. Ľudia im hovoria, že by sa mali starať o seba namiesto toho, aby sa starali o všetkých, ale keď sa starajú o ostatných, nestarajú o tiež seba, keďže všetci sú jedno?

KAPITOLA 1

LEMÚRIJSKÉ VEDOMIE

Kruhový/sférický pocit jednoty

Život v Lemúrii bol manželstvom Boha a človeka, fyzického vedomia tela, Ja a Blaženosti/Jednoty Bytia bez oddelenia medzi vedomím Boha a Ja. Na to, aby sme mohli hovoriť z tohto miesta nezištnosti, by sme potrebovali nový jazyk, pretože teraz o tom môžeme hovoriť len po kúskoch. Je to niečo, čo si dnes ľudia nevedia predstaviť.

Všetko, čo sme robili v Lemúrii, bolo kruhové. Naše jemné svetelné telá boli svetelné gule a pracovali sme ako kruhy v kruhoch. Mohli sme rozšíriť svoje energie, takže sme boli vždy spojení s ostatnými v našom kruhu. Boli sme obrovské bytosti, takže sme mohli byť fyzicky veľmi vzdialení, ale cítili sme, že sme blízko seba. Spájali sme sa navzájom vo svojich jemnohmotných telách. Každý kruh vychádzal z nášho jadra a spájal sa s ostatnými v našom tíme. Aj všetko okolo nás vibrovalo farbami a zvukmi. Udržiavali sme vedomie: Ja som jedno so všetkým. Všetko poznám a môžem manifestovať čokoľvek.

Univerzálne Oko sa zjednocuje so srdcovou čakrou

V našich tímoch sme sa spojili cez tretie oko a preniesli energiu do srdca. Mali sme príslovie: "Ja vidím Oko a Oko vidí mňa." Oko vložilo do nášho vedomia obrovské poznanie, že dokážeme všetko a že sme všetko. O ničom sme nikdy nepochybovali, ani nekládli otázky; všetko bolo "áno".

To bol účel Oka - spojiť sa s účelom Jednoty a

